[{"text_idx": "#000000", "text": "Riihima\u0308ki estas urbeto naskita de fervojo, trafika nodo sesdek kilometrojn norde de Helsinki. La tradiciaj vintraj tagoj de EAF (Esperanto-Asocio de Finnlando) kolektis tie kvardekon da esperantistoj la 10an-11an de marto. Sed tiom nur fizike; rete partoprenis pliaj. Katalin Kova\u0301ts donis retan prelegon pri instruista trejnado c\u0302e Edukado.net, kaj sub gvido de Anna Lo\u0308wenstein ni vagadis en la reta mondo Dua Vivo kun kelkaj samideanoj. Estis nova sperto al plejmulto.\nNova estis ankau\u0306 filma metiejo: Keith Uber reg\u0302isoris produktadon de ses filmetoj, videoklipoj, per plej simplaj iloj. C\u0302iu farig\u0302is stelulo! Vidu en youtube per serc\u0302o \u201cesperanto eaf\u201d kaj vi trovos."}, {"text_idx": "#000001", "text": "La c\u0302efa novaj\u0302o dum la tagoj tamen estis malnova, je 90 jaroj: Sylvia Ha\u0308ma\u0308la\u0308inen prezentis la historion de nia ILEI-sekcio, kaj estis publikigita s\u0302ia 109-pag\u0302a libro Ni semas kaj semas... Esperanto-Ligo de Finnlandaj Instruistoj 1921-2011. La esperantlingva verko, kun ampleksaj resumoj en la finna kaj sveda, estas mendebla c\u0302e EAF."}, {"text_idx": "#000002", "text": "Estis prezentita ankau\u0306 la projekto 125 jaroj kaj lanc\u0302ita speciala pos\u0302tmarko kun ties emblemo. Ne de la landa pos\u0302to, sed speciale mendita de la asocio. La malgranda eldono elvendig\u0302is, pli mendig\u0302is \u2013 filatelistoj vidu en la EAF-hejmpag\u0302o."}, {"text_idx": "#000004", "text": "La asocio kelkfoje nomumis Aganton de la Jaro. Nun estis distingitaj du Merituloj de multaj jaroj: Mikko Ma\u0308kitalo kiel redaktoro kaj Ilkka Santtila kiel enpag\u0302iganto de Esperantolehti \u201cemeritig\u0302is\u201d kaj lasis al siaj sekvantoj grandan defion teni la nivelon."}, {"text_idx": "#000006", "text": "La tagoj estis finitaj ekskurse al la Finnlanda Muzeo pri Vitro, la c\u0302efa vidindaj\u0302o en tiu (eks)industria urbo."}, {"text_idx": "#000009", "text": "Dankon pro la atento cxi tie. \u2013 Mi jam, 27.3., kuragxas diri, ke la granda defio postlasita de niaj elstaraj agantoj estas plenumata; vidu en la baldauxa numero 2/2012, tuj aperonta. EAF decidis aperigi kvin numerojn en jaro, ne ses kiel gxis nun; kaj absolute sen duoblaj numeroj. Enhave kaj aspekte inda je la memdifino \u201cprilingvopolitika kultura revuo\u201d. \u2013 Esperantolehti, cetere, aligxis kaj estis akceptita al asocio de kulturaj kaj opiniesprimaj gazet(et)oj, vidu "}, {"text_idx": "#000011", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}]